1 Tessalonisense 4:16 Die tweede ding wat op die dag van Christus se wederkoms gebeur is dat die Here Jesus verskyn. Almal sal Hom van die hemel na die aarde sien neerdaal. Ons lees hier wat die Here Jesus beloof het toe Hy van die aarde na die hemel gegaan het. Toe het 'n engel in Sy naam vir Christus se leerlinge kom en sê dat Hy op dieselfde manier eendag na die aarde sal terugkeer. Toe het net Sy leerlinge Hom sien opvaar. By Sy terugkeer sal alle mense sien dat en hoe Hy as die groot Koning terugkom. Sien o.a. Openbaring 1:7,8.
Die terugkeer van die Here Jesus is vir die gelowiges 'n groot voorreg. Christus maak dan vir die gelowiges 'n einde aan alle lyding. Dit is ook die dag van die groot en definitiewe skeiding onder die mense. Dit roep vir ons vandag om regtig te glo, ons aan Christus as ons Redder en Heer toe te vertrou. Ons lees hieroor in 2 Tes 1:7,8: "en aan julle lyding, en ons s'n, sal Hy 'n einde maak wanneer die Here Jesus met Sy magtige engele in 'n vuurvlam uit die hemel verskyn. Dan sal Hy die mense straf wat nie vir God ken nie en die wat die evangelie van ons Here Jesus nie gehoorsaam nie."